**Urmánczy Nándor**

Báró **Urmánczy Nándor** ([Maroshévíz](https://hu.wikipedia.org/wiki/Marosh%C3%A9v%C3%ADz" \o "Maroshévíz), [1868](https://hu.wikipedia.org/wiki/1868). [október 1.](https://hu.wikipedia.org/wiki/Okt%C3%B3ber_1.) – [Maroshévíz](https://hu.wikipedia.org/wiki/Marosh%C3%A9v%C3%ADz" \o "), [1940](https://hu.wikipedia.org/wiki/1940). [október 31.](https://hu.wikipedia.org/wiki/Okt%C3%B3ber_31.)) képviselő, politikus, író.



Családja

Urmánczy Nándor egy sokgyermekes családba született Urmánczy János (1805–1876) és Novák Mária Magdolna (1836–1900) fiaként. Nyolc testvére volt, négy fiú és négy leány. Az Urmánczy család [1650](https://hu.wikipedia.org/wiki/1650) környékén emelkedett bárói rangra, jóllehet a címet szinte alig használták. [Brassóban](https://hu.wikipedia.org/wiki/Brass%C3%B3) kezdett tanulni, majd Budapesten folytatta ahol 1895-ben letette a jogi vizsgáit. Életének ezen szakaszában volt jegyző és főszolgabíró [Küküllő](https://hu.wikipedia.org/wiki/K%C3%BCk%C3%BCll%C5%91) és [Maros-Torda](https://hu.wikipedia.org/w/index.php?title=Maros-Torda&action=edit&redlink=1) vármegyékben. Ekkor jelent meg több verse, dala valamint sok szép helytörténeti monográfiája, amiért 1896-ban az [Erdélyi Kárpát Egyesület](https://hu.wikipedia.org/wiki/Erd%C3%A9lyi_K%C3%A1rp%C3%A1t_Egyes%C3%BClet) a „Turistaság Bajnoka” címet adományozta neki. 1908. október 24-én Budapesten háazsságot kötött Freund Júlia Irénnel, Freund Ábrahám és Friedmann Katalin lányával.

Politikai korszaka

1902 és 1918 között 16 éven át volt képviselő az [Országgyűlésben](https://hu.wikipedia.org/wiki/Orsz%C3%A1ggy%C5%B1l%C3%A9s). A [Szabadelvű Pártból](https://hu.wikipedia.org/wiki/Szabadelv%C5%B1_P%C3%A1rt) a [Nemzeti Pártba](https://hu.wikipedia.org/wiki/Nemzeti_P%C3%A1rt) távozott annak újjáalakulása után, melyet követett a [Függetlenségi és Negyvennyolcas Pártba](https://hu.wikipedia.org/wiki/F%C3%BCggetlens%C3%A9gi_%C3%A9s_Negyvennyolcas_P%C3%A1rt). Tökéletesen beszélt és írt angolul, franciául, németül és románul. Több könyve is megjelent ebben az időszakban. 1917-ben bevonult és [Bukovinában](https://hu.wikipedia.org/wiki/Bukovina_(r%C3%A9gi%C3%B3)) harcolt. 1918 novemberében megalakította a [Székely Nemzeti Tanácsot](https://hu.wikipedia.org/wiki/Sz%C3%A9kely_Nemzeti_Tan%C3%A1cs_(1918)), 1919 elején kormánybiztossá nevezték ki. 1928-ban küldöttséget vezetett [Lord Rothermere](https://hu.wikipedia.org/wiki/Harold_Harmsworth,_Rothermere_vikomtja) angol újságvállalkozóhoz és miniszterhez, aki támogatta az [irredenta](https://hu.wikipedia.org/wiki/Irredentizmus) mozgalmat. Csak [1940](https://hu.wikipedia.org/wiki/1940). [október 23](https://hu.wikipedia.org/wiki/Okt%C3%B3ber_23.)-án térhetett vissza szeretett szülőföldjére, ahol aztán néhány nap múlva elragadta a halál.

Munkássága

Az ő kezdeményezésére készültek el a [budapesti](https://hu.wikipedia.org/wiki/Budapest) [Szabadság téren](https://hu.wikipedia.org/wiki/Szabads%C3%A1g_t%C3%A9r_(Budapest)) az Észak, Dél, Kelet és Nyugat szobrok, melyeket 1945 februárjában a betörő [szovjet](https://hu.wikipedia.org/wiki/Szovjetuni%C3%B3) csapatok pusztítottak el, továbbá nevéhez fűződik [Védők Ligája Szövetség](https://hu.wikipedia.org/wiki/Magyarorsz%C3%A1g_Ter%C3%BCleti_%C3%89ps%C3%A9g%C3%A9nek_V%C3%A9delmi_Lig%C3%A1ja" \o "Magyarország Területi Épségének Védelmi Ligája) alapítása, a [Nemzeti Hiszekegy](https://hu.wikipedia.org/w/index.php?title=Nemzeti_Hiszekegy&action=edit&redlink=1) az ő indítványozására született, az [Ereklyés Országzászló](https://hu.wikipedia.org/w/index.php?title=Erekly%C3%A9s_Orsz%C3%A1gz%C3%A1szl%C3%B3&action=edit&redlink=1), a [Honvédelmi Párt](https://hu.wikipedia.org/w/index.php?title=Honv%C3%A9delmi_P%C3%A1rt&action=edit&redlink=1) alapítása és még sok más. Ö alapította és építtette [Maroshévizen](https://hu.wikipedia.org/wiki/Marosh%C3%A9v%C3%ADz" \o "Maroshévíz) az első állami iskolát, továbbá az első maroshévízi újságot (Topliczai Hiradó, 1895). 1902-ben testvérével újból megalakították Maroshévízen az amatőr színjátszó társulatot.

Emlékezete

1942 decemberében az [Erdélyi Férfiak Egyesülete](https://hu.wikipedia.org/w/index.php?title=Erd%C3%A9lyi_F%C3%A9rfiak_Egyes%C3%BClete&action=edit&redlink=1), Urmánczy tisztelete jeléül a Margitszigeten a kedvenc padja és két fája mellett, felállítottak egy 3 x 2 x1 méteres mészkő emlékpadot. Ezt [Siklódy Lőrinc](https://hu.wikipedia.org/w/index.php?title=Sikl%C3%B3dy_L%C5%91rinc&action=edit&redlink=1" \o "Siklódy Lőrinc (a lap nem létezik)) készítette el, és a Szent Mihály templom előtti sétányon egy platán alatt állt. E pad egyik oldalán csorgó, a másik oldalán egy kis oszlop, három mélyített domborművel: az egyiken Urmánczy profilja, a másodikon az Ereklyés Országzászló előtt szónokoló Urmánczy, a harmadikon az Erdélyi Férfiak Egyesülete címere volt látható, melyet [Füredi Richárd](https://hu.wikipedia.org/wiki/F%C3%BCredi_Rich%C3%A1rd) készített és melyet a szovjet rendszer széttöretett.

Sírjánál [József főherceg](https://hu.wikipedia.org/wiki/Habsburg_J%C3%B3zsef_magyar_korm%C3%A1nyz%C3%B3) [Országzászlót](https://hu.wikipedia.org/w/index.php?title=Orsz%C3%A1gz%C3%A1szl%C3%B3&action=edit&redlink=1) avatott és [Maroshévíz](https://hu.wikipedia.org/wiki/Marosh%C3%A9v%C3%ADz" \o "Maroshévíz) díszpolgárává avatták. 2011. szeptember 5-én Maroshévízen [Kövér László](https://hu.wikipedia.org/wiki/K%C3%B6v%C3%A9r_L%C3%A1szl%C3%B3), a Magyar Köztársaság [Országgyűlésének](https://hu.wikipedia.org/wiki/Orsz%C3%A1ggy%C5%B1l%C3%A9s) elnöke jelenlétében felavatták Urmánczy Nándor első köztéri szobrát.

A megsemmisült emlékpad újjáalkotott változatát – Módy Péter szobrászművész és Dani Gyula szobrász művét – 2013. október 1-jén, Urmánczy Nándor születésének 145. évfordulója alkalmából újból felállították a [Margitszigeten](https://hu.wikipedia.org/wiki/Margitsziget). Az alkotást [Tarlós István](https://hu.wikipedia.org/wiki/Tarl%C3%B3s_Istv%C3%A1n) budapesti főpolgármester és [Németh Szilárd](https://hu.wikipedia.org/wiki/N%C3%A9meth_Szil%C3%A1rd_(politikus)) országgyűlési képviselő, [Csepel](https://hu.wikipedia.org/wiki/Budapest_XXI._ker%C3%BClete) polgármestere avatták fel.

150. születésnapján, 2018. október 1-jén közterületi szobrot állítottak számára [Csepelen](https://hu.wikipedia.org/wiki/Budapest_XXI._ker%C3%BClete), a Daru-domb mellett. Az emlékmű a közelben elhelyezett országzászlóra néz. Lelkes Márk szobrászművész alkotását Németh Szilárd, a Honvédelmi Minisztérium parlamenti államtitkára; [Borbély Lénárd](https://hu.wikipedia.org/w/index.php?title=Borb%C3%A9ly_L%C3%A9n%C3%A1rd&action=edit&redlink=1), Csepel polgármestere; valamint Czirják Károly, az Urmánczy Nándor Egyesület vezetője avatta fel. Az alkotást Kispál György csepeli plébános szentelte meg.

Forrás: https://hu.wikipedia.org/wiki/Urmanczy\_Nándor